ભાવનગર મહાનગર પાલિકા દ્વારા એપ્રિલ માસ દરમિયાન વર્ષનો એડવાન્સ વેરો ભરનારને ૧૦ ટકા રિબેટ આપવાની કરેલી જાહેરાતના પગલે મહિનાના અંતિમ દિવસે એક જ દિવસમાં ૧૦ હજાર કરદાતાઓએ રૃપિયા ૭ કરોડ વેરો ભરીને મનપાની તિજોરી છલકાવી દિધી હતી. સને. ૨૦૧૯/૨૦ના વર્ષનો એડવાન્સ ઘરવેરો ભરનાર કરદાતાને ૧૦ ટકા રિબેટ એટલે કે રાહત આપવા માટે મહાનગર પાલિકા દ્વારા ૧લી એપ્રિલથી નાણા સ્વિકારવાનું શરૃ કર્યુું હતુ, જેમાં રોજ બરોજ કરદાતાઓ વેરો ભરવા કતાર લગાવી રહ્યા છે, મહાપાલિકાની કેસ બારી ઉપરાંત ઓનલાઈન વેરો ભરવામાં પણ ભાવનગરના કરદાતાઓ રસ લઈ રહ્યા છે.